Euroopan parlamentin ja Neuvoston direktiivi 1999/72/EY, annettu 29 päivänä heinäkuuta 1999, tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi annetun neuvoston direktiivin 92/117/ETY muuttamisesta



Virallinen lehti nro L 210 , 10/08/1999 s. 0012 - 0012



EUROOPAN PARLAMENTIN JA NEUVOSTON DIREKTIIVI 1999/72/EY, annettu 29 päivänä heinäkuuta 1999, tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi annetun neuvoston direktiivin 92/117/ETY muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 152 artiklan 4 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: 1) saadun kokemuksen perusteella sekä zoonoosien ehkäisemiselle ja näiden tautien torjunnalle annetun merkityksen vuoksi näyttää olevan tarpeen tehdä huomattavia tarkistuksia tiettyjä eläimissä ja eläinperäisissä tuotteissa esiintyviä zoonooseja ja zoonoosien aiheuttajia koskevista suojatoimenpiteistä elintarvikkeista aiheutuvien tartunta- ja myrkytyspesäkkeiden ehkäisemiseksi 17 päivänä joulukuuta 1992 annetun neuvoston direktiivin 92/117/ETY(4) säännöksiin, 2) nämä huomattavat tarkistukset voivat muodostua zoonooseja koskevasta tiedonantojärjestelmästä annettavista uusista säännöksistä, siipikarjaparvien salmonellan torjuntaa ja hävittämistä koskevien sääntöjen parantamisesta sekä muiden zoonoosien kuin salmonellan torjuntajärjestelmästä, 3) tällainen tarkistus vaatii kaikkien asianomaisten osapuolien ja erityisesti kuluttajajärjestöjen, maatalouselinkeinon edustajien sekä tieteellisten asiantuntijoiden kuulemista ja huomioon ottamista, ja 4) tätä tarkistusta ei ole vielä tehty, joten on aiheellista säätää, että jatketaan määräaikoja, jotka koskevat kolmansien maiden toimittamia suunnitelmia sekä komission velvollisuutta esittää Euroopan parlamentille ja neuvostolle ehdotuksia uusista säännöksistä, OVAT ANTANEET TÄMÄN DIREKTIIVIN: 1 artikla Muutetaan direktiivi 92/117/ETY seuraavasti: 1) Korvataan 14 artiklan 2 kohdassa ilmaus "31 päivään joulukuuta 1998 mennessä" ilmauksella "yhden vuoden kuluessa 15 a artiklan 2 kohdassa tarkoitettujen ehdotusten mukaisesti annettujen säädösten voimaantulosta". 2) Muutetaan 15 a artikla seuraavasti: a) korvataan 1 kohdan päivämäärä "1 päivään marraskuuta 1997" päivämäärällä "31 päivään maaliskuuta 2000"; b) korvataan 2 kohdan päivämäärä "1 päivään kesäkuuta 1998" päivämäärällä "31 päivään joulukuuta 2000". 2 artikla 1. Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivään toukokuuta 2001. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. Komissio ilmoittaa tästä muille jäsenvaltioille. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 29 päivänä heinäkuuta 1999. Euroopan parlamentin puolesta N. FONTAINE Puhemies Neuvoston puolesta S. HASSI Puheenjohtaja (1) EYVL C 63, 5.3.1999, s. 8. (2) Lausunto annettu 28. huhtikuuta 1999 (EYVL C 169, 16.6.1999). (3) Euroopan parlamentin lausunto annettu 13. huhtikuuta 1999 (EYVL C 219, 30.7.1999), neuvoston päätös tehty 19. heinäkuuta 1999. (4) EYVL L 62, 15.3.1993, s. 38, direktiivi sellaisena kuin se on viimeksi muutettuna direktiivillä 97/22/EY (EYVL L 113, 30.4.1997, s. 9).